ມາຮອດວັນອາທິດ ລາວເກັບກູ້ໄດ້ 39 ສົບ ຈາກເຫດເຮືອບິນຕົກ ( ວີດີໂອ)
ເຮືອບິນ​ຕົກ​ຄັ້ງ​ນີ້​ ນັບ​ວ່າ​ເປັນຄັ້ງ​ທີ່​ມີ ​ຜູ້​ເສຍ​ຊີວິດ​ຫຼາຍ​ທີ່​ສຸດ ​ທີ່​ເກີດ​ຂຶ້ນ​ ໃນ​ຮອບ​ຫຼາຍ​ທົດ ສະວັດ​ຜ່ານ​ມາ ​ໃນ​ປະ​ເທດ​ລາວ.
ບັນດາເຈົ້າໜ້າທີ່ລາວກ່າວວ່າ ມາຮອດວັນອາທິດວານນີ້ ພວກ ຕົນກູ້ສົບມາໄດ້ 39 ສົບແລ້ວ ຊຶ່ງເປັນສົບຂອງພວກເຄາະຮ້າຍ ໃນອຸບັດເຫດເຮືອບິນລຳນຶ່ງຂອງສາຍການບິນລາວ ຕົກລົງໃນ ແມ່ນ້ຳຂອງ ເມື່ອວັນພຸດຜ່ານມາ ໃນຈໍານວນທັງໝົດ 49 ຄົນ ຢູ່ໃນເຮືອບິນລໍານັ້ນ ທາງການລາວກ່າວວ່າ ບັນດາເຈົ້າໜ້າທີ່ສືບສວນຈາກຝຣັ່ງ ແລະພວກດຳນ້ຳຈາກ ກອງ ທັບເຮືອໄທ ໄດ້ໃຊ້ອຸບປະກອນ ຊອກຫາຄື້ນສຽງໃຕ້ນ້ຳ ໃນວັນອາທິດວານນີ້ ໃນຄວາມ ພະຍາ ຍາມເພື່ອຊອກຫາເສດຫັກພັງຂອງເຮືອບິນ ແລະເຄື່ອງບັນທຶກ ຖ້ຽວບິນ ຫລື black box ຊຶ່ງກໍໄດ້ພົບແລ້ວ ໃນວັນອາທິດວານນີ້ ພວກເຂົາເຈົ້າເວົ້າວ່າ ກະແສນ້ຳທີ່ໄຫຼແຮງໄດ້ ສ້າງຄວາມຫຍຸ້ງຍາກໃຫ້ແກ່ຄວາມພະຍາ ຍາມດັ່ງກ່າວ ເຮືອບິນໝາກປິ່ນ ລຸ້ນ ATR-72 ໄດ້ເກີດອຸບັດເຫດຕົກລົງໃນແມ່ນ້ຳຂອງ ໃນທ່າມກາງ ດິນຟ້າອາກາດປັ່ນປ່ວນ ລົມແຮງແລະຝົນຕົກ ເວລາເຮືອບິນລຳນີ້ໃກ້ຈະຮອດເມືອງ ປາກເຊ ໃນພາກໃຕ້ຂອງລາວ ໃນຖ້ຽວບິນພາຍໃນປະເທດ ທີ່ໄປຈາກນະຄອນຫຼວງ ວຽງຈັນ ຫຼາຍກວ່າເຄິ່ງນຶ່ງຂອງຜູ້ໂດຍສານ 44 ຄົນ ໃນເຮືອບິນ ເປັນຄົນຕ່າງປະເທດ ທີ່ຮວມທັງ ຄົນອອສເຕຣເລຍ ການາດາ ຈີນ ຝຣັ່ງ ມາເລເຊຍ ເກົາຫຼີໃຕ້ ໄຕ້ຫວັນ ໄທ ສະຫະລັດ ອາເມຣິກາ ແລະຫວຽດນາມ ເຮືອບິນມີນັກບິນ 2 ຄົນ ແລະພະນັກງານປະຈໍາເຮືອບິນ 3 ຄົນ ໂຮມທັງນັກບິນຄົນນຶ່ງທີ່ເປັນຊາວກຳປູເຈຍ ບັນດາເຈົ້າໜ້າທີ່ກ່າວວ່າ 14 ສົບ ໃນພວກສົບທີ່ກູ້ຂຶ້ນມາໄດ້ນັ້ນ ໄດ້ຖືກຢັ້ງຢືນແລ້ວ ເຮືອບິນຕົກຄັ້ງນີ້ນັບວ່າເປັນຄັ້ງທີ່ມີຜູ້ເສຍຊີວິດຫຼາຍທີ່ສຸດ ທີ່ເກີດຂຶ້ນໃນຮອບຫຼາຍທົດ ສະວັດຜ່ານມາ ໃນປະເທດລາວ